
Изх.№ 61-00-191/02.06.2026 г.
ДО

ОБЩИНСКИ СЪВЕТ ЗЛАТОГРАД
относно: Връщане на Решение № И 699/21.05.2026г. и Решение № И 700/21.05.2026г. на Общински съвет Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание чл.45, ал.5 от ЗМСМА, връщам за ново обсъждане Решение № И 699/21.05.2026г. и Решение И 700/21.05.2026г. на Общински съвет Златоград.

Намирам, че така приетите решения са нецелесъобразни по следните мотиви:

С моя Докладна записка, с вх. № ОС-232/13.03.2026г., в Общински съвет Златоград са внесени два проекта на решения за  откриване на процедура по провеждане на публично оповестен търг с явно наддаване за отдаване под наем на офис № 1 с площ от 8 м2, разположено на I-ви етаж – източното крило от четириетажна масивна сграда “Ученически пансион”, на ул. „С*******” № *, гр. Златоград, с предназначение за всестранни услуги и за помещение с площ от 11 м2, разположено на I-ви етаж – източното крило от четириетажна масивна сграда “Ученически пансион”, на ул. „С*******” № * гр. Златоград, с предназначение за склад.
В Поканата за редовно заседание Общински съвет Златоград, насрочено за 05.05.2026 г., по т.23 Докладната записка беше включена за разглеждане на заседанието.
На основание чл.88 от Правилника за организацията и дейността на Общински съвет Златоград, неговите комисии и взаимодействието си с общинска администрация, оттеглих докладната записка, преди гласуването на дневния ред на редовното заседание на Общински съвет Златоград на 05.05.2026 г.
С Докладна записка с вх. № ОС-400/ 14.05.2026 г., общински съветници (Александър Илийков, Антон Симеонов, Владимир Ликов, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев) предлагат горните две свободни помещения да се предоставят на „С***** на с******* в Б********“ – Регионална организация Смолян, за нуждите на териториалната организация в Златоград.

В същата, източната, част от І етаж на четириетажна сграда с идентификатор 31111.35.744.1 - общежитие, гр. Златоград, ул. „С******” № *, офис № *, с площ от 18 м2, е предоставено под наем на СДРУЖЕНИЕ „Р******* С***** НА Х***** С*** З********* И ДР. У********** – З*******“, представлявано от Председателя на УС – Н. Б.,  действащо със седалище и адрес на управление: гр. Златоград, ул. „С******” *,  ЕИК: ************, вписано в Търговския регистър и регистър на юридическите лица с нестопанска цел и определено за извършване на дейност в обществена полза. Сдружението има сключен Договор за наем № ****/**.**.2024 г., със срок от 5 години, считано от дата на сключването на договора.

И двете организации са вписани в Търговския регистър и регистър на юридическите лица с нестопанска цел и определени за извършване на дейност в обществена полза. Дейностите на организациите са сходни и насочени към подпомагане на хората със зрителни увреждания. Целесъобразно е да ползват едно помещение: офис № 7, по съгласуван от тях график и начин на заплащане на консумативните разходи.

Във връзка с горното предлагам, да отмените Решение № И 699/21.05.2026г. и Решение № И 700/21.05.2026г. на Общински съвет Златоград.
С уважение,

МИРОСЛАВ ЯНЧЕВ

Кмет на Община Златоград

Изготвил: 

ЗЦ



     В Общинска администрация Златоград функционира  Система за  управление на качеството и информационната

                        сигурност, в съответствие с изискванията на стандартите ISO 9001:2008 и ISO 27001:2005. 

